钦定古今图书集成/明伦汇编/官常典/第443卷 > 田忌
## 钦定古今图书集成/明伦汇编/官常典/第443卷 > 田忌

按《说苑》：田忌去齐奔楚，楚王郊迎，至舍，问曰：“楚万乘
之国也，齐亦万乘之国也，常欲相并，为之奈何？”对曰：
“易知耳。齐使申孺将，则楚发五万人，使上将军将之，
至禽将军首而反耳。齐使田居将，则楚发二十万人，
使上将军将之，分别而相去也。齐使眄子将，楚发四
封之内，王自出将，而忌从相国，上将军为左右司马”，
如是则王仅得存耳。于是齐使申孺将楚，发五万人，
使上将军至，擒将军首反。于是齐王忿然，乃更使眄
子将楚，悉发四封之内，王自出将田忌从相国，上将
军为左右司马，益王车属九乘，仅得免耳。至舍，王北
面正领齐袪问曰：“先生何知之早也？”田忌曰：“申孺为
人，侮贤者而轻不肖者，贤不肖者俱”不为用，是以亡
也。《田居》为人尊贤者而贱不肖者，贤者负任，不肖者
退，是以分别而相去也。眄子之为人也，尊贤者而爱
不肖者，贤不肖俱负任，是以王，仅得存耳。